baghrar
Idd iqqen s tillas,ghkelli qqen t tittawin inu s idess,ur sul zdargh ad smungh iswingimn inu s isekkiln ,af ad ad alsegh i tifert f gar anezzarfu li yi tmla tudert,d ad sifsusgh f ull anezgum d wattan li yas uggelgh zegh simraw d krad n uswggas.
Allen niw ar tqqent s ccil falli,ur sul ssengh is d isagh ka swwurigh tisfifin n ikwtayn x titt n timektit inu negh d isagh twargagh s igdam inu ikwlan s timzi d tighri d tirzi.
Mach iswggasn n tudert inu tyakarn,achku darat n talalit inu ur yi fkin ad stigh man azemzgh agh rad ddergh !
Ur d wad ligh lligh ad righ ,achku ur gis djigh amer s wassagh ,sul s ccil.
Matga tamghart ad tawarraght.
Uhuy! Ur t ju zrigh ,ur tlli tawlaft ad ger ikwtayn inu .is agh ka twirgigh.
Annight in aryi tazz ar tsawal s illes inu ,selligh as ,ar tini kran iwaliwn zund igh tn ssengh ar tini:
- bbin ikhef inu fughlan sers
- irgagi akal n tamazgha
- ur rgagin ulawn n ayyawn.
Aras ttals ,talsas dagh manaw n tikkal .
G tifiras n udmens tagudi n umzruy, g umegrdns isutl azmul n tigharsi! Yah ! yah ssengh tiggest n igeldan ikkerjn gh tqasmartns .
Aha tid dagh aryi taz attas , righ ad as rurgh f tigwriwins ussin idurar n izengign , mach ur zdargh, illes inu izday fali zund igh iga tazrut, ur ufigh ad mmatigh !
Righ ad swurigh tadusinw,yah zdargh ad sderfgh illesinu d ad khwlugh aghwrab ad ,skint falli zegh asnuhyu d tdallit d tirzi d ufessa ineqqan.
Righ ad sawalgh ad sghuyyugh igayi kra taqqayt !
Yah d agendid n yah a tawarraght ;irgagi wakal ligh tfelt tarwanm ad unzen ikhfawnsn I afnanm , ad rzin imal jlun izuran mdeln izerfan.
Yah a tihiya ,irgagi wakal ligh turut gar tamyurt, tmlit I tarwanm ,tzemmem g urtum n tasutin .
Aha ayyawn ur rgagin achku skern s tamyurt liyagh tfelt ,ayda akhatar, ar zzenzan tamagit nsn illin dwu chenyar n tirzi .
max? max awr tajt tarwanm ad ghwin agharas nm ?
max at tqqent aylligh ah iqqen umadal gh udlis n umzruy ger sin isekkiln? max?
fkiyi tamrarut . laht !! zund ight issum akal ,negh haqqan is tmun d baghrar.
s tiddet tillawt ngh aygan baghrar akhatar , mac iqqand ad fallas nek.
tanirt
assfi
gla_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn taq_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn mlt_Latn kab_Latn kab_Latn taq_Latn tso_Latn nno_Latn